
         Szám: 5/1609-2/2026.

E L Ő T E R J E S Z T É S

A Balatonakali Képviselőtestület 2026. szeptember 4.-i rendkívüli nyilvános ülésére

Tárgy:    
Víziközmű rendszerre gördülő fejlesztési terv (2027-2036.)
Előadó:           Koncz Imre polgármester

Előkészítette: Dr. Szabó Sándor kirendeltség vezető
TISZTELT KÉPVISELŐTESTÜLET!

A víziközmű-szolgáltatásról szóló 2011. CCIX. (a továbbiakban Vksztv.) törvény alapján a Bakonykarszt Zrt-től kapott eszközhasználati díjat, elkülönítetten kell kezelni és a rendszer rekonstrukciójára kell fordítani. A jogalkotók kitalálták (Vksztv. 11. § lentebb), hogy ennek biztosítására (korábban 15 év) 10 éves időtávra gördülő fejlesztési tervet kell készíteni. 
Ez felújítási és pótlási, valamint beruházási tervből kell állnia. 

A törvény értelmében az önkormányzatoknak, mint az ellátásért felelősöknek kell ezt a gör-dülő fejlesztési tervezetet kell évente összeállítani és benyújtani a Magyar Energia Hivatal-hoz. Ennek határideje: 2026. szeptember 30.

A testületünk a 242/2012. (XII. 20.) számú határozatával bízta meg a víz/csatornaszolgáltatót a terv elkészítésével, melyet azóta (most először a Bakonykarszt), évente elfogadásra megküldenek nekünk. (Melléklet)

Vkszt:

„11. § (1) A víziközmű-szolgáltatás hosszú távú biztosíthatósága érdekében – a fenntart-ható fejlődés szempontjaira tekintettel – ellátási területenként, azon belül víziközmű-szolgál-tatási ágazatonként, valamint víziközmű-rendszerenként tízéves időtávra gördülő fejlesztési tervet kell készíteni.

(2) A gördülő fejlesztési tervet a víziközmű-szolgáltató készíti el és jóváhagyásra benyújtja minden év szeptember 30-ig a Hivatalhoz.

(3) 

(4) Az ellátásért felelős vagy az ellátásért felelősök képviselője a gördülő fejlesztési terv tartalmára nézve – az ellátási felelősségi körébe tartozó víziközmű-rendszer vonatkozásában – véleményezési joggal rendelkezik. A véleményezésre a gördülő fejlesztési terv kézhezvéte-létől számítva 30 nap áll rendelkezésre. A határidőben közölt írásba foglalt vélemény a jóvá-hagyásra benyújtott gördülő fejlesztési terv mellékletét képezi.

(4a) Ha a (4) bekezdés szerint benyújtott vélemény alapján megállapítható, hogy az ellátásért felelős vagy az ellátásért felelősök képviselője nem ért egyet a gördülő fejlesztési terv rá vonatkozó részének tartalmával, a Hivatal a fennmaradt vitás kérdésben a gördülő fejlesztési terv jóváhagyására irányuló eljárás keretében dönt.

(5)Ha a víziközmű-szolgáltató az üzemeltetési jogviszony tartalma szerint nem kötelezettje, vagy egyéb szerződéses jogviszony alapján nem kivitelezője a víziközműre irányuló, a 31/A. § (1) bekezdésében meghatározott új víziközmű vagy víziközmű-rendszer létrehozására irá-nyuló beruházásnak vagy a jóváhagyott gördülő fejlesztési tervben meghatározott víziközmű-fejlesztéseknek, joga és kötelezettsége, hogy az 1. § (1) bekezdés i) pontjában meghatározott legkisebb költség elve érvényesülésének előmozdítása érdekében az ellátásért felelős vagy annak megbízottja felé szakmai álláspontját kifejtse, különösen a fejlesztési munka műszaki tartalmának meghatározása, a közbeszerzési dokumentáció összeállítása és a kivitelezés során, azok szakszerűsége és a megfelelő anyagminőségek meghatározása kérdésében. A víziközmű-szolgáltató alkalmazottja vagy megbízottja e minőségében a fejlesztéssel érintett munkaterü-letre beléphet, írásban előterjesztett kérdését, észrevételét vagy javaslatát az ellátásért felelős vagy a lebonyolításban közreműködő megbízottja, továbbá a jogszabály által kijelölt beru-házó szerv köteles figyelembe venni és 15 napon belül írásban megválaszolni. A víziközmű-szolgáltatók és az érintettek az e bekezdésben szabályozott jogaik és kötelezettségeik gyakorlásával összefüggésben a Hivatalnál bejelentést tehetnek. A bejelentés alapján a Hi-vatal a (6) bekezdés szerinti ellenőrzést folytat.

(5a) A víziközmű-szolgáltató, a gördülő fejlesztési tervben szereplő víziközmű fejlesztésé-hez szükséges, más kérelmére folyamatban lévő vízügyi hatósági eljárásban ügyfélnek minősül.

(5b) 

(6) A Hivatal a jóváhagyott gördülő fejlesztési tervben foglalt felújítási és beruházási fela-datok végrehajtását ellenőrzi.”
A felújításban szerepel: 5 db házi szennyvízátemelő felújítása vagy pótlása Elpumps BT 4877 K vagy vele megegyező tulajdonságú szivattyú cseréje 7.539.000,-Ft összegben.
A fejlesztésben szerepel:

1.) Balatonakali Hajóállomás szennyvízátemelő tartalék szivattyú beszerzése

Az átemelőben üzemelő elhasználódó szivattyú pótlása szükséges. 

A beruházás becsült költsége 1.500.000-Ft+ÁFA.

2.) Balatonakali szennyvíz tisztítóaknák felújítása (10 db)

A beruházás becsült költsége 5.000.000,- Ft + ÁFA.

3.) Balatonakali Strand átemelő szivattyú KSB AMA Porter 500 ND 500 beszerzése, vagy ezzel műszakilag egyenértékű

A beruházás becsült költsége 1.000.000-Ft+ÁFA.

Kérem a Képviselőtestületet az előterjesztést megvitatni, és döntésüket meghozni szívesked-jenek!

HATÁROZATI JAVASLAT

Balatonakali község Önkormányzatának Képviselőtestülete 

mint a – 96 S 25308 22-25308-1-001-01-11 96. MEKH kóddal rendelkező, működési engedély birtokában – Bala-tonakali szennyvízelvezető víziközmű Ellátásért Felelőse, A viziközmű-szolgáltatásról szóló 2011. évi CCIX. törvény (a továbbiakban Vksztv.) 11. § alapján: 

I.) A BAKONYKARSZT Víz- és Csatornamű Zrt. által a 2027-2036. időszakra elkészített Gördülő Fejlesztési Terv felújítási-pótlási és beruházási tervrészét elfogadja és a Gör-dülő Fejlesztési Tervben meghatározott, 2027. évre vonat-kozó munkálatokat a Bakonykarszt Zrt-től megrendeli, vala-mint az aláírt meg-rendelő nyomtatványokat a részére legkésőbb 2026. december 15-ig megküldi.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint ellátásért felelős köteles eljárni a 2011. évi CCIX. törvény ide vonatkozó szabályozásai szer-int. A gördülő fejlesztési terv beruházási tervrészének ellá-tásért felelős által kezdeményezett módosítása esetén a Bakonykarszt Zrt-t a törvény véleményezési jogkörrel jogo-sítja fel.

II.) Amennyiben a Gördülő Fejlesztési Tervben foglalt téte-lek meghaladják a 2026. évi használati díj összegét, akkor az elfogadott tervben feltüntetett többletforrást az Önkor-mányzat a 2026. év előtti, fel nem használt használati díj terhére biztosítja. 

Felhatalmazza polgármestert, hogy a szükséges nyilatko-zatokat aláírja.

Határidő: 
azonnal ill. 2026. december 15.

Felelős: 
polgármester 

Balatonakali, 2026. augusztus 26.









      Koncz Imre








     polgármester

